OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 2 Pv 26/16/5511	Žilina  14.04.2016
EEČ: 2-43-120-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX
väzba: nie
a
poškodenými:  
1.	XXXXX 
dátum narodenia: XXXXX 
trvalé bydlisko: XXXXX XXXXX XXXXX 
2.	XXXXX 
dátum narodenia: XXXXX 
trvalé bydlisko: XXXXX XXXXX XXXXX 
3.	XXXXX 
dátum narodenia: XXXXX 
trvalé bydlisko: XXXXX XXXXX 
Obsahom zmieru je:
Peňažná suma určená na všeobecne prospešné účely: 100,- € 
Konkrétny adresát peňažnej sumy určenej na všeobecne prospešné účely:   Plamienok, n.o., Zadunajská cesta č. 6/A, Bratislava 
Suma odovzdaná štátu na peňažnú pomoc obetiam trestnej činnosti: 100,-€ 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX
väzba: nie
ktorý je trestne stíhaný pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ Žilina pod spisovou značkou ORP-9/DI-ZA-2016.

na tom skutkovom základe, že: 
Dňa 23.10.2015 v čase o 13:00 hod. viedol osobné motorové vozidlo zn. VW Passat, XXXXX, po ceste I/18 v smere od Bytče na Žilinu, pričom v úseku km 452,000 v Žiline – Strážove sa cez vodorovné dopravné značenie V3 s vozidlom otáčal, pri čom vošiel do jazdnej dráhy a nedal prednosť v jazde oprotiidúcemu vozidlu zn. VW Golf, XXXXX, ktoré viedol XXXXX v smere od Žiliny na Bratislavu, následkom čoho došlo k stretu vozidiel, pričom pri dopravnej nehode utrpel spolujazdec z vozidla VW Golf, XXXXX, XXXXX utrpel zranenie – podvrtnutie krčnej chrbtice, ktoré si vyžiadalo práceneschopnosť v trvaní 10 až 14 dní a spolujazdkyňa z vozidla VW Passat, XXXXX, XXXXX utrpela zranenia – otras mozgu I. stupňa a pomliaždenie tváre v oblasti čela s krvným výronom, ktoré si vyžiadali práceneschopnosť v trvaní maximálne 6 dní, pričom XXXXX svojim konaním porušil ustanovenia § 19 ods. 4, § 4 ods. 1 písm. c), § 3 ods. 2 písm. b) Zákona č. 8/2009 Z.z. o cestnej premávke a o zmene a doplnení niektorých zákonov.

Odôvodnenie:
Poverený príslušník OR PZ, ODI, Žilina uznesením sp. zn. ČVS:ORP-9/DI-ZA-2016 zo dňa 07.01.2016 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin ublíženia na zdraví podľa § 158 Tr. zák. na vyššie uvedenom skutkovom základe. 

	Po skončení skráteného vyšetrovania mi poverený príslušník PZ predložil spisový materiál spolu s návrhom na podanie obžaloby. Následne som vec odstúpil na konanie probačnému a mediačnému úradníkovi Okresného súdu v Žiline za účelom vykonania mediácie.

	V konaní pred probačným a mediačným úradníkom Okresného súdu v Žiline, sa obv. XXXXX ku spáchaniu činu, ktorý sa mu kladie za vinu, priznal a vyhlásil, že  spáchal skutok, za ktorý je stíhaný. Obvinený svoje konanie oľutoval a nahlásením poistnej udalosti príslušnej poisťovni urobil opatrenie za účelom náhrady škody. 

Poškodení XXXXX a XXXXX uviedli, že súhlasia so zmierom, pričom v súvislosti s uvedeným trestným činom si budú uplatňovať náhradu škody cez povinné zmluvné poistenie osobného motorového vozidla zn. VW Passat. Poškodení vyhlásili, že dodržaním tejto dohody sú ich nároky vo vzťahu k obvinenému v súvislosti s náhradou škody v celom rozsahu uspokojené.

Poškodený XXXXX uviedol, že súhlasí so zmierom a v súvislosti s trestným činom nemá voči obvinenému žiadne nároky na náhradu škody. Poškodený vyhlásil, že dodržaním tejto dohody sú jeho nároky vo vzťahu k obvinenému v súvislosti s náhradou škody v celom rozsahu uspokojené.

	Skutočnosť uzavretia zmieru medzi obvineným XXXXX a poškodenými XXXXX, XXXXX a XXXXX je zrejmá z písomného zmieru uzatvoreného dňa 30.03.2016 v kancelárii probačnej a mediačnej úradníčky Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinený XXXXX má v odpise z registra trestov GP SR jeden záznam staršieho dáta z roku 1999, pričom sa na obvineného hľadí, akoby nebol odstúdený a v Ústrednej evidencii priestupkov MV SR nemá obvinený žiadny záznam a rovnako tak nemá žiadny záznam ani v evidenčnej karte vodiča.

	Obvinený XXXXX zložil dňa 30.03.2016 na účet Krajskej prokuratúry v Žiline č. 7000231396/8180, vedenom v štátnej pokladnici sumu vo výške 200,-Eur. 

	V rámci zmieru uzatvoreného medzi obvineným a poškodenými zo dňa 30.03.2016 bola určená ako adresát peňažnej sumy určenej na všeobecne prospešné účely n.o. Plamienok, Bratislava. Výška peňažnej sumy určenej na verejnoprospešné účely bola stanovená u XXXXX na 200,-Eur. Z uvedenej sumy 50 % patrí štátu na peňažnú pomoc poškodeným podľa osobitného zákona  a 50% t.j. 100,-Eur, patrí neziskovej organizácii Plamienok, Bratislava, Zadunajská cesta č. 6/A, IČO: 36 077 259, pričom uvedená suma bude poukázaná na účet vedený v Tatra banke, XXXXX.

	Za prečin ublíženia na zdraví podľa § 158 Tr. zák. dovoľuje Trestný zákon uložiť trest odňatia slobody až na 1 rok.

	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horného hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené  pochybnosti o slobodnosti, vážnosti a určitosti tohto vyhlásenia, urobil opatrenie smerujúce k náhrade škody tým, že nahlásil poistnú udalosť príslušnej poisťovni, čím urobil opatrenie smerujúce k náhrade škody, zložil na účet prokuratúry peňažnú  sumu určenému konkrétnemu adresátovi na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru,  akou  bol dotknutý verejný záujem, na osobu obvineného a na jeho osobné a majetkové pomery možno prijať záver, že rozhodnutie o schválení zmieru je dostačujúce a odôvodnené. Naviac je potrebné poukázať na skutočnosť, že sám obvinený ako i poškodení udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.
 
Poučenie:
Proti tomuto uzneseniu nie je prípustná sťažnosť. 

JUDr. Ľuboš Kríž 
prokurátor